Viisaus

Viisaus on kykyä käyttää tietoa ja kokemusta hyvien päätösten ja arviointien tekemiseksi.Wisdom Cambridge Dictionary Viisaus muodostuu monipuolisten elämänkokemusten myötä ja on arvostettua syvällistä tietämystä, jota katsotaan olevan vain harvoilla.

 Historia 
Muinaisesta Egyptistä on säilynyt erilaisia viisaudenoppeja. Tunnettuja viisaudenoppien kirjoittajia olivat Ptahotep, Ani ja Amen-em-ope.

 Määrittely 
Psykologisessa tutkimuksessa viisaus on esimerkiksi usein määritelty kyvyksi tehdä sellaisia ratkaisuja, jotka pitkällä aikavälillä tuottavat "yhteisesti hyvän" lopputuloksen. Viisauteen eri näkökulmissa liitettyjä ominaisuuksia ovat myös esimerkiksi oikeudenmukaisuus, elämäntuntemus ja -kokemus, itseymmärrys, prososiaalisuus, tilannesidonnaisuus ja myötätunto. 

Viisautta voidaan tarkastella useista erilaisista viitekehyksistä. Se on filosofinen, uskonnollinen, kulttuurinen ja myös vime aikoina tieteellisen tutkimuksen kohteena oleva käsite. Kaikissa näissä perinteissä viisauden määritelmä on omanlaisensa. Tieteen alueella viisautta on tutkittu mm. psykologian, sosiologian ja gerontologian alueilla Sternberg & Jordan  A Handbook of Wisdom2005. Yhtä, kaikkien hyväksymää viisauden määritelmää ei siten ole olemassa, mutta on olemassa lukuisia (kymmeniä) malleja, joiden yhteisistä piirteistä on pyritty esittämään luetteloja  Bangen, Meeks & Jeste Defining and Assessing Wisdom 2017.

 Merkitys 
Viisautta tarvitaan arkielämän ja työelämän ongelmien ratkaisussa. Vaativissa ammateissa kuten lääkärin ja opettajan työssä tarvitaan ammatillisen osaamisen ja kokemuksen ohella myös elämänkokemusten kartuttamaa tietoa.Ruoppila, Isto (teoksessa Meitä on moneksi, 2009), s. 314-315.

Psykologisia määritelmiä
Bangen ym. 2013 Bangen, Meeks & Jeste  Defining and Assessing Wisdom  2017 tekemään laajan, erilaisia psykologisten viisauden malleja  ja määritelmiä (yhteensä 24 erilaista) arvioivan yhteenvedon mukaan yleisin viisauteen liittyvä piirre on  elämäntuntemus ja -kokemus  (knowledge of life).  Toiseksi tärkeimpänä ominaisuutena mainitaan prososiaaliset arvot, ja kolmantena syvä itseymmärrys. Neljänneksi tärkeimpänä ominaisuutena on epävarmuuden ymmärtäminen, viidentenä tunne-elämän tasapaino ja kuudentena suvaitsevaisuus, sekä muina piirteinä avoimuus kokemuksille, henkisyys ja huumorintaju.  

Viisauden useille määritelmille on usein yhteistä se, että niissä viisauden olennainen tunnusmerkki on yhteisen hyvän tavoittelu. Viisauden tulee siten näkyä toiminnan tasolla. Omalta kannalta hyvän ratkaisun pitäisi olla myös muiden henkilöiden kannalta hyvä, joten pelkästään oman edun tavoittelussa onnistunut ei ole viisas. Viisauden katsotaan myös muodostuvan monipuolisten elämänkokemusten myötä ja olevan arvostettua syvällistä tietämystä, jota on vain harvoilla.Ruoppila, Isto (teoksessa Meitä on moneksi, 2009), s. 312. 

Viisautta on eri kielten sanakirjojen antamien määrittelyjen pohjalta kuvattuRuoppila, Isto (teoksessa Meitä on moneksi, 2009), s. 311.

 tiedoksi ihmisen elämästä eri olosuhteissa
 tiedoksi elämän merkityksen ja elämänkulun vaikeimmista kysymyksistä
 tiedoksi elämän epävarmuudesta
 tiedoksi siitä, mitä ei voi tietää ja miten käsitellä rajallista tietoa.

Paul Baltes ja Ursula Staudinger (2000) antavat kulttuurihistoriallista viisautta käsittelevän kirjallisuuden analyysin pohjalta viisauden kuusi tunnusmerkkiä, jotka ovat havaittavissa eri aikoina eri kulttuureissa:Ruoppila, Isto (teoksessa Meitä on moneksi, 2009), s. 310–311.
 Viisaus käsittelee elämän ja elinolosuhteiden tärkeitä ja vaikeita kysymyksiä.
 Viisaus edustaa parasta tietämystä, arviointia ja neuvonantoa.
 Viisaus on laaja-alaista, syvällistä ja tasapainoista tietämystä, joka on sovellettavissa erityisiin tilanteisiin.
 Viisautta käytetään omaksi tai toisten hyväksi.
 Viisaudessa yhdistyvät mieli ja luonne.
 Viisaus on vaikea saavuttaa mutta helppo tunnistaa.

Viisaudelle tunnusomaista on sen sosiaalinen luonne. Staudingerin (1996) mukaan viisauteen yhdistyvät tieto ja arviointi perustuvat sosiaaliseen vuorovaikutukseen, joka on viisauden kulttuurisen evoluution ja yksilöllisen kehityksen, viisauden käytön ja soveltamisen sekä tietyn tuotoksen viisaaksi tunnistamisen taustalla. Viisauden on yleensä havaittu kohdistuvan muiden hyödyksi tai muiden etujen ajamiseen.

Robert Sternbergin (1990) mukaan henkilö määritellään viisaaksi, jos hänessä ovat nämä kuusi tunnusmerkkiä:
 tiedon edellytysten, merkitysten ja rajallisuuden ymmärtäminen
 omien ajatuskulkujen arvioiminen tavoitteena ymmärtää toisten ajatuskulkuja heidän lähtökohtiensa perusteella
 oikeudenmukaisuus omien lähtökohtien perustana
 monimerkityksisyyden ja esteiden ymmärtäminen
 tavoite ymmärtää, mitä tiedetään ja mitä tieto merkitsee
 ymmärtämisen syvyys, joka ilmenee ajan ja paikan huomioon ottamisena

Mihály Csíkszentmihályin ja Kevin Rathunden (1990) mukaan viisaus on muodostunut evoluution tuloksena. Viisauteen sisältyy tietynlainen tiedon hankinta ja käsittely, sosiaalisesti arvostettu ja hyväksytty käyttäytyminen sekä persoonallisen toivottu tila tai olosuhteet. Näin viisauden perusteella on tapahtunut valikoitumista.

 Tutkimusta ja määrittelyä muista näkökulmista 
Yllä esitellyt viisausmallit ovat olleet alueella vahvasti vaikuttavia. Viime aikoina alueen tutkimus on laajentunut ja viisautta on tutkittu mm. kulttuurienvälisen psykologian näkökulmasta,  kontekstuaalisena ilmiönä ja kognitiivisen moninäkökulmaisuuden kautta mm. Igor Grossmanin tutkimusryhmässäGrossman Wisdom in context 2017 . Grossmann vastustaa viisauden määrittelyä  "luonteen" tai persoonallisuuden ominaisuudeksi. Se on enemmänkin tilannesidonnainen käyttäytymisen piirre, joka voi tulla vaihtelevasti eri tilanteissa esille. Siinä voi myös olla kulttuurien välisiä eroavaisuuksia. Merkittäviä viisauden tutkijoita on nykyisin myös Monika Ardelt, jonka mallissa korostetaan tiedollista, reflektiivistä ja myötätuntoista viisautta Thomas, Bangen, Ardelt & Jeste(2017) Development of a 12-item abbreviated . Viisauteen liittyvää tiedon suhteellisuutta, kokemusperäisyyttä, laaja-alaisuutta sekä rajallisuuden ja ristiriitaisuuden ymmärtämistä on käsitelty Suomessa Kallion (2016) toimittamassa kirjassaKallio Ajattelun kehitys aikuisuudessa 2016. Myötätuntoa on puolestaan käsitelty Helsingin yliopistossa laajassa CoPassion-hankkeessa Pessi, Martela & Pakkanen, 2017 Myötätunnon mullistava voima.

 Katso myös 
 Fronesis eli käytännöllinen järki (myös käsite Phronesis)
 Hyve
 Älykkyys

 Lähteet 


 Viitteet 

 Aiheesta muualla 




Luokka:Filosofian termit
Luokka:Hyveet
Luokka:Hengellisyys